b'\n_START_ARTICLE_\nB. Traven\n_START_SECTION_\n\xc5\xbdivljenje\n_START_PARAGRAPH_\nO njegovem \xc5\xbeivljenju ni znanih veliko podatkov. \xc5\xa0e v 50. letih 20. stoletja so zapisali, da je pisatelj eden izmed redkih, ki je tako dolgo uspel prikriti svojo identiteto. Celo zalo\xc5\xbebe, pri katerih je izdajal svoje knjige, o njem niso vedele veliko. _NEWLINE_Ve\xc4\x8dino svojih najbolj znanih del je objavil v Nem\xc4\x8diji pred Hitlerjevim vzponom na oblast. Po revoluciji na Bavarskem je od leta 1919 \xc5\xbeivel v Mehiki po vsej verjetnosti kot politi\xc4\x8dni emigrant, zato ga ponekod ozna\xc4\x8dujejo kot mehi\xc5\xa1kega pisatelja nem\xc5\xa1kega rodu._NEWLINE_Pisal je v nem\xc5\xa1\xc4\x8dini dela s pustolovsko, zgodovinsko in socialno tematiko, ki se dogajajo ve\xc4\x8dinoma v Mehiki. Pogosto uporablja \xc5\xa1panske besede, besedne zveze in stavke. _NEWLINE_Najpomebnej\xc5\xa1a Travnova dela so prevedena v sloven\xc5\xa1\xc4\x8dino (prevajalci Janko Li\xc5\xa1ka, Jaro Komac, Bo\xc5\xbeidar Pahor, Severin \xc5\xa0ali, Zora Tav\xc4\x8dar)._NEWLINE_Zaradi na\xc4\x8dina pisanja so ga nekateri primerjali s pisateljem Jackom Londonom.'